b'\n_START_ARTICLE_\nBarbat na Rabu\n_START_SECTION_\nGeografija\n_START_PARAGRAPH_\nBarbat je razpotegnjeno naselje ki ga sestavlja ve\xc4\x8d zaselkov na jugozahodni obali otoka ob Barbatskem kanalu s sredi\xc5\xa1\xc4\x8dem ob cerkvi sv. Stepana._NEWLINE_Mimo naselja pelje cesta od trajektnega pristani\xc5\xa1\xc4\x8da v zalivu Mi\xc5\xa1njak do mesta Rab._NEWLINE_Vzporedno z Barbatom se razteza ozek otok Dolin. V vmesnem Barbatskem kanalu je priljubljeno obmo\xc4\x8dje za jadranje na deski in smu\xc4\x8danje na vodi. Morski tok v kanalu dosega hitrost do 1,5 m/s, kar je lahko za neve\xc5\xa1\xc4\x8de plavalce nevarno._NEWLINE_Pod naseljem je ve\xc4\x8d privezov na pomolu pri restavraciji \xc2\xbbKordi\xc4\x87\xc2\xab. Globina morja pri pomolu dolgem okoli 40 m je do 3 m. V bli\xc5\xbeini je manj\xc5\xa1a ladjedelnica in marina \xc2\xbbMarina Pi\xc4\x8duljan\xc2\xab\xc2\xa0z ve\xc4\x8d pomoli in premi\xc4\x8dnim 30 tonskim dvigalom._NEWLINE_Marina ima 40 privezov v morju pri globini 4,5 m in 40 mest na kopnem, servisno delavnico in splavno dr\xc4\x8do.\n_START_SECTION_\nZgodovina\n_START_PARAGRAPH_\nV \xc5\xbeupnijski cerkvi hranijo zanimivo razpelo iz 14. stol., sama cerkev pa je bila zgrajena leta 1850, na mestu nekdanjega beneditinskega samostana. Samostan se v starih listinah prvi\xc4\x8d omenja \xc5\xbee v 11. stol. Na hribu sv. Damnjana nad Barbatom so ostanki prazgodovinske stavbe in srednjeve\xc5\xa1ke trdnjave.'